Gedrimų šaltinis

Gedrimų šaltinis, taip pat Vindašių šaltinis – šaltinis, trykštanis Skuodo rajone, Ylakių seniūnijoje, Gedrimų kaime, 0,9 km į pietryčius nuo Ylakių centro, 100 m į pietvakarius nuo kelio , priešingoje pusėje nuo Ylakių kapinių. Į pietus nuo šaltinio driekiasi pelkėta Ylakių tvenkinio pakrantė. Šaltinio link per pievą veda keliukas, netoli stovi drožto medžio skulptūra atminti Gedrimų kaimui. Prie šaltinio pastatyta informacinė lentelė. Požeminio vandens iškrovos vietą supa medžiai, krūmokšniai. Prie srūvančio vandens įrengtas priėjimas.
miniatiūra|220px|left|Šaltinio prieigos, informacinis ženklas

Šaltinis yra hidrogeologinis gamtos paveldo objektas, paskelbtas saugomu Skuodo rajono savivaldybės tarybos 2019 m. lapkričio 28 d. sprendimu Nr. T9-182. Jame pateiktas objekto adresas ir tikslios koordinatės vietovėje.

 Šaltinio charakteristika 

Šaltinio vanduo išteka iš smėlio lęšių, slūgsančių prieledyninio ežero aleuritingose nuogulose, kurios, savo ruožtu, dengia kelių dešimčių metrų storio glacialinio priemolio sluoksnius. Šaltinis formuojasi dėl ribotos gruntinio vandens iškrovos žemiau tekančiame upelyje. Ištekančio vandens mineralizacija siekia 675 mg/l.Gedrimų šaltinis skouds.lt

Šaltinis trykšta seniai, šimtmečius. Tą mena gretimoje sodyboje gyvenę Vindašių šeimos kelių kartų žmonės. Šaltinį ir jo teritoriją globoja ir prižiūri sodybos palikuonys Vindašiai. Vietiniai gyventojai šaltinį dar vadina  Vindašių šaltiniu.

 Pastabos 

 Šaltiniai 

Kategorija:Lietuvos šaltiniai
Kategorija:Skuodo rajono paveldas
Kategorija:Lietuvos gamtos paveldo objektai
Kategorija:Ylakiai